DD01009_

**Referat fra Generalforsamling i MHIS den 1 november 2014**

**I Kulturhuset Indre By, Charlotte Ammundsens Plads 3, Kbh K**

*Fremmødte var 18 medlemmer af foreningen.*

Dagsorden:

1. Valg af dirigent
2. Bestyrelsens beretning
3. Regnskab fremlægges til godkendelse
4. Fastsættelse af kontingent
5. Indkomne forslag til dagsordenen
6. Valg af bestyrelse
7. Evt.

Ad 1.

Anne Lindhardt valgtes som dirigent

Ad 2.

Fatuma refererede kort situationen i Burao, hvor hun var tilbage tre uger i februar i år for at arbejde og for at genvurdere hvordan det ville være at komme tilbage igen efter de ubehagelige døgn, hvor hun blev mistænkeliggjort, sat i husarrest etc. Efterfølgende fik hun dog en undskyldning fra ……..

Situationen og stemningen var dog nu ændret, og hun endte med at holde en afskedsreception for patienter og personale. Projektet med træningscentret blev stoppet og de resterende midler blev tilbageført til Dansk Flytningehjælp.

Burao d.d.: Mental Health Center fungerer, dog på et lavere nivo, den unge læge som er der har flere andre jobs, men sygeplejersker og assistenter er stabile, så alt andet lige viser erfaringerne at modellen med oplæring af plejepersonale, målrettet indsats i nærmiljøet ved hjemmebesøg, psykoedukation af patienter og pårørende,

få senge med kortere indlæggelser og lægekonsultation via Skype er god, og kan eksporteres til andre dele af landet.

Fatuma blev tidligere på året inviteret til en to dages konference i Istanbul, hvor Global Somalia Diaspora, et verdensomspændende netværk af somalisk diaspora GSD blev dannet.

Fatuma holdt på konferencen oplæg om sit arbejde i Burao, og blev senere valgt ind i Ældrerådet i GSD ( på somalisk: ”Dem under træet”)

I Danmark har GSD senere etableret sig i Danmark som SSF Somalisk Sundhedsforbund, som har afdelinger i København, Århus og Ålborg. Shamsa Scego, som stiller op til bestyrelsen i MHIS d.d. er talskvinde for forbundet i Danmark.

Fatuma orienterer om, at hun til februar tager til Mogadishu for at undersøge en henvendelse hun har fået fra Sundhedsministeriet i Somalia /Mogadishu om hun vil være deres konsulent vedr. psykiatriens opbygning i landet ( ved ”redaktionens” slutning foreligger en skriftlig tilkendegivelse fra Sundhedsministeren)

Derudover har hun fået en henvendelse fra Diaspora fra Hiran Regionen, her ligger byen Beledweyne som er Somalias næststørste by. I denne påtænker man at opbygge psykiatrien måske med Fatuma som konsulent. De kender til hendes arbejde i Burao.

I Beledweyne er der et somatisk sygehus og her er der lokaler der kan bruges til kontor til psykiatrien. Fatumas opgave skulle være ligesom i Burao at opbygge den faglige kapacitet ved undervisning og supervision af sygeplejersker og assistenter.

Den 3 januar 2015 er der møde i København hvor hele Hiran diaspora mødes.

Den somaliske præsident kommer til København den 18-20 november d.å. ifølge med 60 embedsfolk. Heriblandt guvernøren fra Hiran regionen. Fatuma bliver indkaldt til møde for at drøfte hvordan den somaliske diaspora/lægegruppen kan medvirke til Somalias opbygning.

Til disse orienteringer fremkom mange spørgsmål til Fatuma fra medlemmerne og der udspandt sig en livlig drøftelse af hvorledes MHIS kunne indgå i de forskellige fremtidsscenarier. Der var bred enighed om at Fatumas virke under alle omstændigheder vil stå stærkere med en NGO som MHIS bag sig.

Der var stor opbakning til Fatuma for sit virke og engagement for at virkeliggøre foreningens formål.

Ad 3.

Budgettet (vedlagt) balancerer med 32.802 kr. på kontoen d.d.

Ad 4.

Kontingentet løftes lidt til 300 kr. årligt for ikke-pensionister og 150 kr. årligt for pensionister

Ad 5.

Ingen indkomne forslag

Ad 6.

Fatuma, Anne Lindhardt og Karen Marie Mortensen er på valg.

Agnete Philipsen, Matilde Lajer, Birgit Jessen Petersen og Helle Busck er ikke på valg.

Khadija og Mathilde ønsker ikke at genopstille.(Mathilde vil dog fortsat gerne bidrage ved evt. fondsansøgninger)

2 medlemmer ønsker at opstille til bestyrelsen.

Shamsa Scego og Jan Fouchard.

Shamsa Scego, er socialrådgiver i Frederiksberg kommune og samtidig talskvinde for GSD traf Fatuma i Istanbul. Hun er en engageret kvinde med en bred fagligt netværk i diaspora gruppen.

Jan Fouchard er uddannet samfundsmediciner, arbejder i Sundhedsstyrelsen. Han har været med i foreningen fra start.

Der afholdes stiftende møde i bestyrelsen den 1 december 2014.

Ad 7.

Shamsa Scego holdt et oplæg, hvor hun fortalte om dannelsen af Global Somali Diaspora som er et verdensomspændende netværk af somaliske diaspora folk og den danske organisation SSF, Somalisk Sundhedsforbund. (Vedlagt kort referat heraf)

*Referent Helle Busck*